b"\n_START_ARTICLE_\nGorazd Kocijan\xc4\x8di\xc4\x8d\n_START_SECTION_\nBiografija\n_START_PARAGRAPH_\nGorazd Kocijan\xc4\x8di\xc4\x8d se je rodil leta 1964 v Ljubljani in je sin Janeza Kocijan\xc4\x8di\xc4\x8da in nekdanje rektorice Univerze v Ljubljani, Andreje Kocijan\xc4\x8di\xc4\x8d. Leta 1986 je kon\xc4\x8dal \xc5\xa1tudij filozofije in gr\xc5\xa1\xc4\x8dine na Filozofski fakulteti v Ljubljani in se zaposlil kot bibliotekar rokopisnega oddelka Narodne in univerzitetne knji\xc5\xbenice; od leta 2008 ima status samozaposlenega v kulturi. Prevaja iz 10 jezikov, med drugimi iz gr\xc5\xa1\xc4\x8dine, latin\xc5\xa1\xc4\x8dine in hebrej\xc5\xa1\xc4\x8dine. Poleg njegovih lastnih del je sodeloval tudi pri standardnem slovenskem prevodu Svetega pisma ter prevedel in komentiral mnogo cerkvenih o\xc4\x8detov: apostolske o\xc4\x8dete, apologete, Origena, Evagrija Pontskega, Gregorja iz Nise, Dionizija Areopagita in Maksima Spoznavalca.\n_START_SECTION_\nDela in prevodi\n_START_PARAGRAPH_\nKocijan\xc4\x8di\xc4\x8d je prevedel in komentiral celotni opus Platona, ki obsega ve\xc4\x8d tiso\xc4\x8d strani. Za ta prevod je leta 2005 prejel Sovretovo nagrado, ki jo podeljuje Dru\xc5\xa1tvo slovenskih knji\xc5\xbeevnih prevajalcev. Sodeloval je tudi pri nastanku standardnega slovenskega prevoda Svetega pisma (1996), prevedel in komentiral je evangelije ter ve\xc4\x8d spisov, ki spadajo med tiste knjige Svetega pisma stare zaveze, ki jih Judje in nekateri kristjani (zlasti protestanti) ne \xc5\xa1tejejo za svete. Poleg tega je opravil redakcijo celotne Nove zaveze._NEWLINE_Napisal je tudi nekaj zbirk esejev, kot so Posredovanja (1996), Tistim zunaj: Eksoteri\xc4\x8dni zapisi 1990-2003 (2004), za katero je prejel Ro\xc5\xbean\xc4\x8devo nagrado in Razbitje: Sedem radikalnih esejev (2009) in Erotika, politika itn. Trije poskusi o du\xc5\xa1i, Ljubljana 2011._NEWLINE_Njegova dela so prevedena v angle\xc5\xa1\xc4\x8dino, nem\xc5\xa1\xc4\x8dino, italijan\xc5\xa1\xc4\x8dino, ru\xc5\xa1\xc4\x8dino, \xc4\x8de\xc5\xa1\xc4\x8dino in srb\xc5\xa1\xc4\x8dino.\n_START_SECTION_\nPrimo\xc5\xbe Trubar zapu\xc5\xa1\xc4\x8da Ljubljano\n_START_PARAGRAPH_\nPesni\xc5\xa1ka zbirka je iz\xc5\xa1la pri \xc5\xa0tudentski zalo\xc5\xbebi v Ljubljani, leta 2012. Nekaj pesmi je bilo verjetno prvi\xc4\x8d predstavljenih in branih na mednarodnem literarnem festivalu Vilenica 2011. Uvr\xc5\xa1\xc4\x8dena je v knji\xc5\xbeno zbirko Beletrina. Knjiga ima kratko posvetilo, dvostranski uvod in 57 pesmi, razdeljenih v tri sklope; v prvem je 13 pesmi, v drugem 27 in v tretjem 17. Pesmi so v V zbirki napisane tako, kot da bi jih pripovedoval Primo\xc5\xbe Trubar. Ta koncept nam predstavi kar avtor sam v svojem uvodu, ko pravi, da se je Trubar poetsko naselil v njem, tako kot se je avtor na nek na\xc4\x8din v Trubarju. Pravi tudi, da se v knjigi zgodi zelo malo. Opisani so trije deli tistega dneva, ko mora Primo\xc5\xbe Trubar v izgnanstvo, torej leta 1565. Pravzaprav se dogajanje in premi\xc5\xa1ljevanje za\xc4\x8dne \xc5\xbee ve\xc4\x8der oz. no\xc4\x8d prej. Nadaljuje se v jutru tistega dne in kon\xc4\x8da v poldnevu oz. v glasu zvona._NEWLINE_Primo\xc5\xbe Trubar je bil po zgodovinskih podatkih izgnan leta 1564, ker je sestavil in izdal Cerkveno ordningo. S tem dejanjem je posegel v delo de\xc5\xbeelnega kneza, ki ga je dal izgnati, knjigo pa zapleniti. Ta izgon se lahko pokriva s tem v pesni\xc5\xa1ki zbirki, ko avtor omenja izgon Trubarja leta 1565. Zgodovinska dejstva ka\xc5\xbeejo tudi pobeg Trubarja na Kranjsko leta 1548, a to se je zgodilo zaradi obra\xc4\x8duna s protestanti in tega dogodka Kocijan\xc4\x8di\xc4\x8deva pesni\xc5\xa1ka zbirka ne opisuje._NEWLINE_Kocijan\xc4\x8di\xc4\x8dev Trubar se v pesmih ka\xc5\xbee kot pesimisti\xc4\x8den in (samo)kriti\xc4\x8den \xc4\x8dlovek. V pesmi Oporoka govori o svoji zapu\xc5\xa1\xc4\x8dini in meni, da nima kaj zapustiti, ker ne ve, kaj bo sploh ostalo za njim in ali bodo njegovi potomci to cenili. Pravi, da ima v lasti le kup knjig, ki jih nih\xc4\x8de ne bere, in se spra\xc5\xa1uje, kaj bo \xc4\x8dez tiso\xc4\x8d let. Ali bo njegov trud sploh kaj vreden ali je vse zaman? Pesem se zaklju\xc4\x8di z verzoma, ki opisujeta klju\xc4\x8den del protestantske teologije. Ljudje pred Bogom ne bodo dosegli opravi\xc4\x8denja s svojim moralnim delovanjem, ampak le z vero.\n_START_SECTION_\nOporoka\n_START_PARAGRAPH_\nIn ker odhajam &_NEWLINE__NEWLINE_\xc4\x8de se kaj zgodi, otrokom_NEWLINE__NEWLINE_zapu\xc5\xa1\xc4\x8dam\xe2\x80\xa6_NEWLINE__NEWLINE_Ne vem, kaj bi rad zap\xc3\xbastil._NEWLINE__NEWLINE_Ne vem, kaj bi lahko._NEWLINE__NEWLINE_Ne vem, kaj je ostalo,_NEWLINE__NEWLINE_razen te plesnive hi\xc5\xa1e._NEWLINE__NEWLINE_(= Zlom misli? Kup knjig,_NEWLINE__NEWLINE_ki jih nih\xc4\x8de ne bere?_NEWLINE__NEWLINE_Kaj bo \xc4\x8dez tiso\xc4\x8d let ostalo_NEWLINE__NEWLINE_od vseh teh prizadevanj?_NEWLINE__NEWLINE_Entuziazem, na\xc5\xa1e zidanje kultur? =)_NEWLINE__NEWLINE_Ne vem, kaj bi rad zap\xc3\xbastil._NEWLINE__NEWLINE_Ne vem, kaj bi lahko._NEWLINE__NEWLINE_Ne vem, kaj je ostalo._NEWLINE__NEWLINE_Rad bi verjel la\xc5\xbeem,_NEWLINE__NEWLINE_va\xc5\xa1im & \xc5\xa1e svojim._NEWLINE__NEWLINE_A nih\xc4\x8de ne bo opravi\xc4\x8den_NEWLINE__NEWLINE_po svojih delih._NEWLINE_Nekaj naslovov pesmi je tak\xc5\xa1nih, da so poimenovani z enako besedo oz. besedno zvezo, opremljeni pa so \xc5\xa1e z rimskimi \xc5\xa1tevilkami, ki si sledijo, in se nam tako ka\xc5\xbeejo kot neka zgodba v nadaljevanjih oz. tudi le kot pesmi na isto temo. Take so pesmi z naslovi Invektiva I, II, III, IV in VI (invektiva pomeni \xc5\xbealjivo besedilo) ter tudi pesmi Invektive, ki je uvodna v ta 'sklop', in Invektiva V, skoraj isto, v drugo smer._NEWLINE_Pesem Invektive je kratek izsek iz pisma apostola Pavla Titu 1, 12, ki pravi, da v govoru ljudstvu Kre\xc4\x8danov \xc5\xbee njihov prerok pravi, da so tam sami la\xc5\xbenivci, pokvarjenci in lenuhi. Torej je to nek uvod v domnevno Trubarjevo kritiko njegovega ljudstva._NEWLINE_V Invektivi I se spra\xc5\xa1uje, kaj je sploh imel od vsega pisanja in si odgovarja, da le psovke. Ne mara prilizovanja bralcev \xc5\xa1e preden sploh napi\xc5\xa1e neko delo oz. pove neko pridigo._NEWLINE_Invektiva II je nadaljevanje kritike ljudstva. Kocijan\xc4\x8di\xc4\x8dev Trubar je razo\xc4\x8daran nad njimi in se okli\xc4\x8de za naivne\xc5\xbea, ker je verjel v njih. Pravi, da je po njihovem vse, kar potrebujejo, odveza in so zopet \xc4\x8disti. Za ni\xc4\x8d jim ni \xc5\xbeal, so le najslab\xc5\xa1i mo\xc5\xbeni ljudje, ki skrbijo le za svojo korist._NEWLINE_A Trubar ni kriti\xc4\x8den le do dru\xc5\xbebe, je tudi do sebe. V pesmi Invektiva III govori o ljudeh, ki mu pravijo, koliko dela, on pa se brani, da v resnici ni\xc4\x8d ne dela, da le malo bere, pi\xc5\xa1e, prevaja in veliko pridiga. A proti koncu vidimo, da tudi svoje delo smatra za nujno, ksjti on pridiga o Bo\xc5\xbeji modrosti brez katere bi ljudstvo propadlo.\n_START_SECTION_\nInvektiva III\n_START_PARAGRAPH_\nPravijo, da je to priden,_NEWLINE__NEWLINE_delaven narod. Kot roj \xc4\x8debel._NEWLINE__NEWLINE_To dr\xc5\xbei. A ne pomeni ni\xc4\x8d._NEWLINE__NEWLINE_V\xc4\x8dasih se prilizujejo \xc5\xa1e meni:_NEWLINE__NEWLINE_\xcb\x9dKoliko dela\xc5\xa1.\xcb\x9d_NEWLINE__NEWLINE_Ne razumejo._NEWLINE__NEWLINE_Ni\xc4\x8d ne delam._NEWLINE__NEWLINE_Ne znam delati._NEWLINE__NEWLINE_Sovra\xc5\xbeim delo._NEWLINE__NEWLINE_Izogibam se ga._NEWLINE__NEWLINE_\xc5\xbdena me sovra\xc5\xbei,_NEWLINE__NEWLINE_ker se kupi knjig_NEWLINE__NEWLINE_ru\xc5\xa1ijo na njene ro\xc5\xbee_NEWLINE__NEWLINE_& ne znam pomesti niti izbe._NEWLINE__NEWLINE_Vse \xc5\xbeivljenje ni\xc4\x8d ne delam._NEWLINE__NEWLINE_Le malo berem, malo pi\xc5\xa1em._NEWLINE__NEWLINE_Malo prevajam & veliko pridigam._NEWLINE__NEWLINE_To mi je v\xc5\xa1e\xc4\x8d. To imam rad._NEWLINE__NEWLINE_Kupil sem sic\xc3\xa9r dve knjigi_NEWLINE__NEWLINE_o hi\xc5\xa1nem gospodarstvu_NEWLINE__NEWLINE_& ju prebral na pol._NEWLINE__NEWLINE_A nobene o tesarstvu._NEWLINE__NEWLINE_Le malo berem, malo pi\xc5\xa1em._NEWLINE__NEWLINE_Malo prevajam & veliko pridigam._NEWLINE__NEWLINE_To je vse. To sem. Ni\xc4\x8d ne delam._NEWLINE__NEWLINE_Ni\xc4\x8d ne zidam._NEWLINE__NEWLINE_Ni\xc4\x8desar ne organiziram._NEWLINE__NEWLINE_V\xc4\x8dasih mislim, da si_NEWLINE__NEWLINE_ne zaslu\xc5\xbeim niti hrane,_NEWLINE__NEWLINE_\xc4\x8de velja Pavlova beseda._NEWLINE__NEWLINE_A potem vseeno jem._NEWLINE__NEWLINE_Stavim na to, da je Bo\xc5\xbeja modrost_NEWLINE__NEWLINE_tisto nekaj, ki je vse._NEWLINE__NEWLINE_Da o modrosti pridigam._NEWLINE__NEWLINE_Ne moji in ne na\xc5\xa1i. Ampak Bo\xc5\xbeji. Blazni._NEWLINE__NEWLINE_Ker jo potrebujemo kot kruh,_NEWLINE__NEWLINE_kot vodo, zrak & sonce._NEWLINE__NEWLINE_Ker bomo brez nje propadli._NEWLINE__NEWLINE_To ni prispodoba._NEWLINE__NEWLINE_Padli v zemljo, zgnili & izginili._NEWLINE__NEWLINE_\xc4\x8ceprav bomo garali kot voli.\n_START_SECTION_\nMilost I\n_START_PARAGRAPH_\nTukaj\xc5\xa1nji ljudje_NEWLINE__NEWLINE_razmi\xc5\xa1ljajo o Bogu._NEWLINE__NEWLINE_Napaka. Zdaj to vem._NEWLINE__NEWLINE_Ni kaj misliti._NEWLINE__NEWLINE_Bog je mo\xc4\x8d. Sila._NEWLINE__NEWLINE_Od njega si zadet._NEWLINE__NEWLINE_Bo\xc5\xbeje kraljestvo ni v besedi,_NEWLINE__NEWLINE_ampak m\xc3\xb3\xc4\x8di._NEWLINE__NEWLINE_Bog te rani bolj od me\xc4\x8da._NEWLINE__NEWLINE_Zvotli te bolj od lakote._NEWLINE__NEWLINE_Bog te povozi_NEWLINE__NEWLINE_& razru\xc5\xa1i._NEWLINE__NEWLINE_Vera je rana,_NEWLINE__NEWLINE_um pa kurba._NEWLINE__NEWLINE_Teka le za tistim,_NEWLINE__NEWLINE_ki mu pla\xc4\x8da ve\xc4\x8d._NEWLINE__NEWLINE_Raz\xc5\xa1irja noge_NEWLINE__NEWLINE_s hlinjeno strastjo._NEWLINE__NEWLINE_Pismo je mo\xc4\x8d._NEWLINE__NEWLINE_Ni kaj razumeti._NEWLINE__NEWLINE_Iz njega se svetloba_NEWLINE__NEWLINE_\xc5\xa1iri brez ovire._NEWLINE__NEWLINE_Milost je oko,_NEWLINE__NEWLINE_ki ti daje videti_NEWLINE__NEWLINE_vsemogo\xc4\x8dno tam,_NEWLINE__NEWLINE_kjer hudi\xc4\x8d_NEWLINE__NEWLINE_ne vidi ni\xc4\x8d._NEWLINE__NEWLINE_(= V \xc4\x8drkah. V vinu. V kruhu. =)_NEWLINE__NEWLINE_V vsem. Nemo\xc4\x8dnem._NEWLINE__NEWLINE_Vse v enem. Strastno._NEWLINE__NEWLINE_Vera je ranjenost od Sile._NEWLINE__NEWLINE_Hudi\xc4\x8da z njo odpahne\xc5\xa1._NEWLINE__NEWLINE_Vse, kar zanjo_NEWLINE__NEWLINE_potrebuje\xc5\xa1, je srce._NEWLINE__NEWLINE_In \xc4\x8de ga nima\xc5\xa1,_NEWLINE__NEWLINE_te povozi kar tako._NEWLINE_Pesem Milost I se navezuje na apofati\xc4\x8dno teologijo, ki jo Kocijan\xc4\x8di\xc4\x8d zagovarja. V kr\xc5\xa1\xc4\x8danstvu obstajata dve poti oz. teologiji: pozitivna ali katafati\xc4\x8dna in negativna ali apofati\xc4\x8dna. Nobena o teh nam ne more popolnoma izraziti bistva Boga, ker Njegovo bistvo presega mo\xc5\xbenosti \xc4\x8dlove\xc5\xa1kega spoznanja. Katafati\xc4\x8dna to posku\xc5\xa1a izraziti s pojmi \xe2\x80\x9evsemogo\xc4\x8dni, ve\xc4\x8dni, ljube\xc4\x8di, osebni...\xe2\x80\x9c._NEWLINE_Po apofati\xc4\x8dni pa naj bi Boga najprej za\xc4\x8dutil, \xc5\xa1ele nato mu dodelil neke lastnosti. O njem govori z besedami, ki ne morejo povedati, kako popoln je Bog. Spoznamo ga lahko le celovito, osebnostno in ne razumsko."